ເທີກີ ໄລ່ລັດຖະກອນ ທະຫານ ແລະສາລະວັດ 4 ພັນຄົນ ອອກຈາກໜ້າທີ່
ເທີກີ ໄລ່ລັດຖະກອນ ທະຫານ ແລະສາລະວັດ ເກືອບ 4,000 ຄົນ ອອກຈາກໜ້າທີ່ ຍ້ອນພົວພັນ ກັບການເຮັດລັດຖະປະຫານ ໃນປີກາຍນີ້.
ເທີກີ ໄດ້ປົດລັດຖະກອນພົນລະເຮືອນ ທະຫານ ແລະສາລະວັດທະຫານເກືອບສີ່ພັນ ຄົນອອກຈາກປະຈຳການ ໃນອັນທີ່ປາກົດວ່າເປັນການກວດລ້າງທີ່ກ່ຽວຂ້ອງກັບການ ເຮັດລັດຖະປະຫານໃນປີກາຍນີ້ ເທີກີໄດ້ປະກາດກ່ຽວກັບການເຄື່ອນໄຫວດັ່ງກ່າວໃນວັນເສົາວານນີ້ໂດຍກ່າວໃນໜັງ ສືພິມ Gazetta ຂອງລັດຖະບານເທີກີວ່າ ພວກທີ່ຖືກປົດ ແມ່ນຮວມທັງ ພະນັກງານ ຂອງກະຊວງຍຸຕິທຳ 1,127 ຄົນທີ່ປະກອບດ້ວຍເຈົ້າໜ້າທີ່ຍາມຄຸກເຈົ້າໜ້າທີ່ກະຊວງ ສຶກສາ ແລະພວກພະນັກງານກະຊວງກິດຈະການສາສະໜາ ເປັນທີ່ປາກົດວ່າ ນີ້ແມ່ນນຶ່ງ ໃນການກວດລ້າງ ພະນັກງານທີ່ໃຫຍ່ທີ່ສຸດ ນັບແຕ່ໄດ້ມີ ການພະຍາຍາມເຮັດລັດຖະປະຫານ ໃນເດືອນກໍລະກົດປີກາຍນີ້ ນັບແຕ່ນັ້ນມາ ມີປະມານ 120,000 ຄົນໄດ້ຖືກປົດອອກຈາກໜ້າທີ່ລັດຖະກອນ ພົນ ລະເຮືອນແລະພາກເອກກະຊົນ ແລະມີຫລາຍກວ່າ 40,000 ຄົນໄດ້ຖືກຈັບ ນອກນັ້ນ ໃນວັນເສົາວານນີ້ ເທີກີຍັງໄດ້ປະກາດວ່າ ຕົນໄດ້ຫ້າມບໍ່ໃຫ້ອອກລາຍການ ນັດພົບທາງໂທລະພາບແລະການເຂົ້າໄປເບິ່ງຂໍ້ມູນການຄົ້ນຄວ້າອອນໄລນ໌ Wikipe- dia ອັງກາຣາກ່າວວ່າ Wikipedia ໄດ້ສະເໜີແນະວ່າ ເທີກີໃຫ້ການຮ່ວມມືກັບພວກ ກໍ່ການຮ້າຍ